**SADARBĪBAS LĪGUMS Nr. \_\_\_\_\_\_**

par pašvaldības atbalstu jaunsargu interešu izglītības

un valsts aizsardzības mācības īstenošanā

Rīgā 20\_\_\_. gada \_\_\_.\_\_\_\_\_\_\_\_\_\_\_\_\_\_\_\_\_\_

**Jaunsardzes centrs** (turpmāk – Centrs), tā direktora Aivja Mirbaha personā, kas rīkojas, pamatojoties uz Ministru kabineta 2009. gada 15. decembra noteikumiem Nr. 1419 "Jaunsardzes centra nolikums", no vienas puses, un

**Daugavpils pilsētas Izglītības pārvalde** (turpmāk – Pārvalde), tās vadītājas Marinas Isupovas personā, kas rīkojas, pamatojoties uz Daugavpils domes 2022.gada \_\_.\_\_\_\_\_ lēmumu Nr.\_\_\_\_\_, no otras puses, katrs atsevišķi saukts par Līdzēju un abi kopā – Līdzēji,

pamatojoties uz Valsts aizsardzības mācības un Jaunsardzes likuma 2. panta pirmo daļu, trešās daļas 1. punktu un 11. panta ceturto daļu, un Valsts pārvaldes iekārtas likuma 61. panta pirmo daļu, noslēdz šādu sadarbības līgumu (turpmāk – Līgums):

**1. Līguma priekšmets**

1.1. Līdzēji sadarbojas jautājumos par jaunatnes pilsoniskās apziņas un personiskās līdzdalības prasmju veidošanu, veidojot jauniešos izpratni par valsts aizsardzību, patriotismu un pilsonisko apziņu, tai skaitā īstenojot jaunsargu interešu izglītību un valsts aizsardzības mācību.

1.2. Līgumā noteikti vispārīgie Līdzēju sadarbības principi, kurus Līdzēji ievēro Līguma izpildes gaitā, sadarbojoties Līguma 1.1. punktā norādītā sadarbības priekšmeta ietvaros Daugavpils valstspilsētas pašvaldības (turpmāk - pašvaldība) teritorijā. Par konkrētiem pasākumiem Līguma ietvaros Līdzēji var vienoties atsevišķi.

**2. Līdzēju tiesības un pienākumi**

2.1. Izpildot Līguma 1.1 un 1.2 punktā noteikto, Centrs apņemas:

2.1.1. īstenot jaunsargu interešu izglītības mācību programmu un organizēt Jaunsardzes kustību pašvaldībā;

2.1.2. īstenot valsts aizsardzības mācību pašvaldībā;

2.1.3. organizējot jaunsargu mācību procesu un īstenojot valsts aizsardzības mācību pašvaldībā, nodrošināt mācību materiālu pieejamību (tostarp mācību literatūru, metodiskos materiālus, uzskates līdzekļus u. c.) un atbalstīt jaunsargu un valsts aizsardzības mācības izglītojamo (turpmāk – izglītojamo) iesaistīšanos Centra organizētajos Jaunsardzes pasākumos, kā arī jaunsargu instruktoru tālākizglītību;

2.1.4. aktīvi piedalīties pasākumu organizēšanā, kas nodrošina izglītojamo mācību procesu (nometnes, salidojumi, pārgājieni, ekskursijas, sacensības u. c.) un veicina pašvaldības teritorijā izglītojamo jauniešu pilsoniskās apziņas un personiskās līdzdalības prasmju veidošanos;

2.1.5. atbalstīt izglītojamo dalību pašvaldības organizētajos sabiedrības līdzdalības veicināšanas pasākumos (valsts svētki, piemiņas pasākumi, talkas, sacensības u. c.);

2.1.6. pašvaldības noteiktajā termiņā, bet ne agrāk kā vienu mēnesi pirms pasākuma rakstveidā iesniegt Līguma 2.3. punktā minētās infrastruktūras izmantošanas grafikus;

2.1.7. pēc pašvaldības lūguma iespēju robežās iesaistīt Jaunsardzes pasākumos sociālā riska grupas jauniešus;

2.1.8. pēc pašvaldības lūguma iespēju robežās veicināt izglītojamo iesaistīšanos brīvprātīgo darbā.

2.2.  Centram ir tiesības:

2.2.1. izmantot izglītojamo nodarbībām un pasākumiem Līguma 2.3. punktā minētās pašvaldības telpas un infrastruktūru;

2.2.2. pieprasīt no Pārvaldes informāciju par izglītojamo sekmēm un uzvedību pašvaldības mācību iestādē;

2.2.3. iesaistīt nodarbībās un pasākumos citu pašvaldību teritorijās izglītojamos jauniešus;

2.2.4. lūgt pašvaldību iespēju robežās nodrošināt atbilstošus apstākļus Centram piederošo materiāltehnisko līdzekļu novietošanai un saglabāšanai.

2.3. Izpildot Līguma 1.1. un 1.2 punktā noteikto, pašvaldība apņemas:

2.3.1. atbalstīt jaunsargu vienības (mācību grupu) un valsts aizsardzības mācības izglītojamo darbību atbilstoši izglītības iestādes izvēlētajam darbības veidam šādās pašvaldības iestādēs:

2.3.1.1. Daugavpils Centra vidusskolā, Kandavas ielā 17, Daugavpilī;

2.3.1.2. Daugavpils 12.vidusskolā, Kauņas ielā 8, Daugavpilī;

2.3.1.3. Daugavpils 13.vidusskolā, Valkas ielā 4a, Daugavpilī;

2.3.1.4. Daugavpils 16.vidusskolā, Aveņu ielā 40, Daugavpilī;

2.3.1.5. J.Raiņa Daugavpils 6.pamatskolā, Komunālā ielā 2, Daugavpilī;

2.3.1.6. J.Pilsudska Daugavpils valsts poļu ģimnāzija, Varšavas ielā 12, Daugavpilī;

2.3.1.7. Daugavpils Saskaņas pamatskolā, Parādes ielā 7, Daugavpilī.

2.3.2. nodrošināt bez maksas pašvaldības iestādes izglītojamos ar:

2.3.2.1. nodarbību telpu vismaz 15 izglītojamiem, kuras minimālā platība vienam izglītojamajam ir 2 m2;

2.3.2.2. iespēju robežās darba vietu vai kabinetu jaunsargu instruktoram;

2.3.2.3. iespēju robežās apsildāmu telpu materiāli tehnisko līdzekļu glabāšanai vismaz 20 m2 – mācību procesam nepieciešamā inventāra novietošanai un saglabāšanai, iespēju robežās, ja nepieciešams, pielāgojot tās Centra norādījumiem;

2.3.2.4. sporta zāli Daugavpils Centra vidusskolā, Kandavas ielā 17, Daugavpilī, Daugavpils 12.vidusskolā, Kauņas ielā 8, Daugavpilī, Daugavpils 13.vidusskolā, Valkas ielā 4a, Daugavpilī, Daugavpils 16.vidusskolā, Aveņu ielā 40, Daugavpilī, J.Raiņa Daugavpils 6.pamatskolā, Komunālā ielā 2, Daugavpilī, J.Pilsudska Daugavpils valsts poļu ģimnāzijā, Marijas ielā 1E, Daugavpilī, Daugavpils Saskaņas pamatskolā, Parādes ielā 7, Daugavpilī;

2.3.2.5. stadionu Daugavpils Centra vidusskolā, Kandavas ielā 17, Daugavpilī, Daugavpils 12.vidusskolā, Kauņas ielā 8, Daugavpilī, Daugavpils 13.vidusskolā, Valkas ielā 4a, Daugavpilī, Daugavpils 16.vidusskolā, Aveņu ielā 40, Daugavpilī, J.Raiņa Daugavpils 6.pamatskolā,

Komunālā ielā 2, Daugavpilī, J.Pilsudska Daugavpils valsts poļu ģimnāzijā, Varšavas ielā 2, Daugavpilī, Daugavpils Saskaņas pamatskolā, Parādes ielā 7, Daugavpilī;

2.3.2.6. šautuvi Daugavpils 16.vidusskolā, Aveņu ielā 40, Daugavpilī;

2.3.3. atbalstīt Centra rīkotos pasākumus, kuros piedalās pašvaldības izglītojamie.

2.4. Pārvaldei ir tiesības:

2.4.1. izvērtēt izglītojamo mācību procesa un pasākumu atbilstību iesniegtajiem plānošanas dokumentiem un telpu izmantošanas atbilstību Līguma nosacījumiem;

2.4.2. rakstveidā informēt Centru par saviem iebildumiem, priekšlikumiem vai ierosinājumiem jaunsargu interešu izglītības vai valsts aizsardzības mācības procesa organizēšanā;

2.4.3. uzaicināt piedalīties Centra pārstāvi sanāksmēs, kurās izskata jautājumus, kas saistīti ar šī Līguma izpildi.

2.5. Neviens Līdzējs nav atbildīgs par zaudējumiem, saistību neizpildi vai izpildes aizturējumu, ja tas saistīts ar nepārvaramas varas apstākļiem. Puses ir atbildīgas par zaudējumiem, kurus tās darbības vai bezdarbības dēļ ir cietusi otra Puse.

2.6. Ar nepārvaramas varas apstākļiem saprot dabas stihijas (plūdus, vētras postījumus), valdības izraisītas akcijas, politiskās un ekonomiskās blokādes, valsts institūciju rīkojumus, lēmumus un pavēles, kā arī citus no Līdzējiem neatkarīgi radušos ārkārtēja rakstura negadījumus, kurus Līdzēji nevarēja ne paredzēt, ne novērst.

2.7. Līdzējs, kuru Līguma ietvaros ietekmē nepārvaramas varas apstākļi, nekavējoties, tiklīdz tas ir iespējams, par to informē otru Līdzēju. Ja nepārvaramas varas apstākļi turpinās ilgāk par 30 (trīsdesmit) kalendāra dienām, Līdzēji kopīgi risina jautājumu par Līguma turpmāko izpildi vai izbeigšanu.

**3. Strīdu izskatīšanas kārtība**

3.1. Strīdus, kas rodas starp Līdzējiem saistībā ar Līgumu, Līdzēji risina sarunu ceļā.

3.2. Ja Līdzēji vienošanos nepanāk, strīdus izskata saskaņā ar spēkā esošajiem Latvijas Republikas normatīvajiem aktiem.

**4. Līguma spēks un grozīšanas kārtība**

4.1. Līgums stājas spēkā ar brīdi, kad abi Līdzēji ir parakstījuši to, un tas ir noslēgts uz 5 gadiem.

4.2. Līdzējiem ir tiesības grozīt un papildināt Līgumu, rakstveidā savstarpēji vienojoties.

4.3. Visi Līguma grozījumi un papildinājumi ir Līguma neatņemama sastāvdaļa un stājas spēkā no abpusējas parakstīšanas brīža.

4.4. Līdzējiem ir tiesības Līgumu izbeigt, rakstveidā vienojoties, kā arī izbeigt Līgumu vienpusēji – vienu mēnesi pirms kārtējā mācību gada sākuma rakstveidā brīdinot par to otru Līdzēju.

**5. Citi noteikumi**

5.1. Centra pārvaldes/nodaļas kontaktinformācija:

adrese Dzintaru iela 7, Rēzekne.

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5.2. Pašvaldības kontaktinformācija:

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

5.3. Katrs Līdzējs ir atbildīgs par attiecīgā Līdzēja augstākās iestādes informēšanu par Līgumu.

5.4. Līdzēji 10 (desmit) darbdienu laikā rakstveidā informē viens otru par izmaiņām rekvizītos, kā arī informē tajos gadījumos, ja mainās kontaktinformācija.

5.5. Līguma 2.3.1.7., 2.3.2.4., 2.3.2.5.apakšpunktos minētās Daugavpils Saskaņas pamatskolas telpas, sporta zāle un stadions tiek nodrošināts līdz 2022.gada 30.septembrim.

5.6. Ar šī līguma noslēgšanu izbeigt 2018.gada 6.aprīļa Sadarbības līgumu Nr.SAD/JIC 2018/060/JI, kas noslēgts starp Jaunsardzes centru un Daugavpils pilsētas domi.

5.7. Līgums sagatavots latviešu valodā uz 4 (četrām) lapām divos eksemplāros – pa vienam katram Līdzējam. Abiem eksemplāriem ir vienāds juridiskais spēks.

**6. Līdzēju paraksti un rekvizīti**

|  |  |
| --- | --- |
| **Jaunsardzes centrs**K.Valdemāra iela 10/12, Rīga, LV-1473Reģ.Nr.90009222536Valsts kase, TRELLV22Konts:LV98TREL2100657001000 | **Daugavpils pilsētas Izglītības pārvalde**Saules iela 7, Daugavpils, LV-5401Reģ.Nr.90009737220Banka:\_\_\_\_\_\_\_\_\_\_\_\_\_\_\_\_\_Konts:\_\_\_\_\_\_\_\_\_\_\_\_\_\_\_\_\_ |
| Direktors\_\_\_\_\_\_\_\_\_\_\_\_\_\_\_\_\_\_\_\_\_\_\_/Aivis Mirbahs/ | Vadītāja\_\_\_\_\_\_\_\_\_\_\_\_\_\_\_\_\_\_\_\_\_\_\_/Marina Isupova/ |
| 20\_\_\_.gada\_\_\_\_\_\_\_\_\_\_ | 20\_\_\_.gada\_\_\_\_\_\_\_\_\_\_ |